Here is a page extracted from Wikipedia that may contain CSS, HTML, and a lot of unformatted text.

Title: Asociación de Amigos de Sobrarbe y Ribagorza
Content: L'Asociación de Amigos de Sobrarbe y Ribagorza va estar una asociación cultural con seu en Graus (Ribagorza), fundada en 1980 y activa en a decada siguient. A suya seu yera l'antigo edificio de a Cooperativa Agraria Gradense-Ribagorzana (1918-1939) en a dita villa, actual Casa de Cultura de l'Achuntamiento de Graus.

Naixida como asociación de chovens de as dos comarcas, os suyos obchectivos yeran a promoción y conoiximiento de a cultura local (de Sobrarbe y Ribagorza), a reivindicación de prochectos en beneficio d'iste territorio (fuertement despoblau y tradicionalment marchinau por as Administracions), y, indirectament, a transmisión d'un sentimiento identitario entre os habitants d'istas comarcas d'o cantón Nord-este d'a Comunidat Autonoma. L'asociación, muit activa en a redolada, va promover charradas y atras trobadas de divulgación cultural con vecins, actos culturals, pases de documentals, y puede considerar-se precursora de l'asociacionismo en ista parte de l'Alto Aragón.

L'acto suyo que mas ha transcendiu ye, posiblement, a re-edición mensual d'un periodico que ye historico pa tot l'Alto Aragón; El Ribagorzano, que van publicar ininterrumpidament entre marzo de 1981 y diciembre de 1985. O sub-títol d'El Ribagorzano en ista etapa yera Órgano de la Asociación de Amigos de Sobrarbe y Ribagorza. Van estar miembros d'ista asociación, en a suya choventut, personalidaz agora conoixidas como o docent y escritor Severino Pallaruelo, o periodista y empresario Rafael Bardají (autor d'un libro sobre o centenario d'El Ribagorzano), y l'ex-president d'a DChA Marcelino Iglesias Ricou.

Referencias 

Asociacions culturals de Sobrarbe
Asociacions culturals de Ribagorza